CELEX: 62019CN0762
Language: el
Date: 2019-10-17 00:00:00
Title: Υπόθεση C-762/19: Αίτηση προδικαστικής αποφάσεως την οποία υπέβαλε το Rīgas apgabaltiesas Civillietu tiesas kolēģija (Λεττονία) στις 17 Οκτωβρίου 2019 – SIA «CV-Online Latvia» κατά SIA «Melons»

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/30
            
         
      Αίτηση προδικαστικής αποφάσεως την οποία υπέβαλε το Rīgas apgabaltiesas Civillietu tiesas kolēģija (Λεττονία) στις 17 Οκτωβρίου 2019 – SIA «CV-Online Latvia» κατά SIA «Melons»
      (Υπόθεση C-762/19)
      (2019/C 423/37)
      Γλώσσα διαδικασίας: η λεττονική
      
         Αιτούν δικαστήριο
      
      Rīgas apgabaltiesas Civillietu tiesas kolēģija
      
         Διάδικοι στην υπόθεση της κύριας δίκης
      
      
         Ενάγουσα και εφεσίβλητη: SIA «CV-Online Latvia»
      
         Εναγομένη και εκκαλούσα: SIA «Melons»
      
         Προδικαστικά ερωτήματα
      
      
                  1)
               
               
                  Έχει η ενέργεια της εναγομένης η οποία συνίσταται στην ανακατεύθυνση του τελικού χρήστη μέσω υπερσυνδέσμου στον διαδικτυακό τόπο της ενάγουσας, στον οποίον μπορεί να συμβουλευτεί μια βάση δεδομένων αγγελιών εργασίας, την έννοια ότι εμπίπτει στον ορισμό της «επαναχρησιμοποιήσεως» κατ’ άρθρο 7, παράγραφος 2, στοιχείο β', της οδηγίας 96/9/ΕΟΚ της 11ης Μαρτίου 1996, σχετικά με τη νομική προστασία των βάσεων δεδομένων (1), και συγκεκριμένα στην επαναχρησιμοποίηση της βάσης δεδομένων μέσω άλλης μορφής μεταδόσεως;
               
            
                  2)
               
               
                  Έχουν οι πληροφορίες που περιέχονται στις μεταετικέτες που προβάλλονται στη μηχανή αναζήτησης της εναγομένης την έννοια ότι εμπίπτουν στον ορισμό της «εξαγωγής» κατ’ άρθρο 7, παράγραφος 2, στοιχείο α', της οδηγίας 96/9/ΕΟΚ της 11ης Μαρτίου 1996, σχετικά με τη νομική προστασία των βάσεων δεδομένων, και συγκεκριμένα στη μόνιμη ή προσωρινή μεταφορά του συνόλου ή ουσιώδους μέρους του περιεχομένου βάσης δεδομένων σε άλλο υπόθεμα, με οποιοδήποτε μέσο ή υπό οποιοδήποτε μορφή;
               
            
         (1)  Οδηγία 96/9/ΕΟΚ του Ευρωπαϊκού Κοινοβουλίου και του Συμβουλίου, της 11ης Μαρτίου 1996, σχετικά με τη νομική προστασία των βάσεων δεδομένων (EE 1996, L 77, σ. 20).